# Росія

| Російска Федерація русс. **Российская ФедерацияРоссия** |
| --- |
|  Штатный герб |
| Розлога | 17 098 246 км2 |
| Обывательство | 144,6 млн. особ |
| Столиця | Москва |
| ГДП (ПНС) на особу | $49380 |
| Интернет-домен | .ru, .su, .рф |
| Часова зона | од UTC+2 до UTC+12 |
| Телефонный код | +7 |
| \*\*\* |

Світлозелена фарба означує теріторії меджінародны узнаны як часть Україны: Крым анектованый в роцї 2014, а штири области часточно обсаджены і анектованы в роцї 2022
**Ро́сія** або **Ру́сько** (рос. *Россия*), офіціална назва **Росі́йска федера́ція** (рос. *Российская Федерация*, скорочено **РФ**) є трансконтіненталный штат, котрый ся находить во выходній Европі і северній Азії. Є то розлогов найвекша країна світа, котрой теріторія заберать 17 098 246 км2, што представлює веце як восьмину цїлковой обываной сушы Земли і приближно 11% цїлковой світовой сушы. Штат ся розпростерать через єденадцять часовых пасем, омывають го воды трёх океанів (Атлантічного, Северного ледового і Тихого) і мать найдовшу штатну граніцю на світї, причім на суші гранічіть із штирнадцятёми країнами і мать морьскы граніцї із Японіёв і США. На єй теріторії ся находять неєднакы природны зоны, од арктічных пустынь і тундры по тайґу і степы, як ай найглибше солодководне озеро світа – Байкал. Главным і найвекшым містом є Москва, котра належить меджі найвекшых метрополів Европы; далшым міморядно важным културным, научным і економічным центром є Санкт-Петербурґ. Подля даных Світовой банкы мать Росія приближно 143,5 міліона обывателїв (без дочасно окупованых теріторій Україны), што з нёго робить найлюднатїшу країну Европы і девяту найлюднатїшу країну світа, хоць через обровскы необываны теріторії Сібіру і Далекого выходу мать країна єден з найнизшых указовачів густоты обывательства на світї – приближно 8,5 особ на кілометер квадратный.

Історія російской штатности ся вызначує сторочнов теріторіалнов експанзіёв. Сучасный російскый штат одводжує свою політічну традіцію од Великого московского князївства, котре ся в 16. сторочу за влады Івана IV. Грозного переміновало перемінило на Російске царьство а в роцї 1721, в резултатї Северной войнї і реформ Петра I., было выголошено за Російску імперію. До конця 19. стороча ся імперія тягла од выходной Европы по Аляшку і обсяговала обровскы теріторії Евразії. По фебруаровой револуції і октобровім переворотї в роцї 1917 взникла Російска совєтьска федератівна соціалістічна републіка, котра ся в роцї 1922 стала ядром і найвекшов републіков Совєтьского союзу (СССР) – першого конштітучного соціалістічного і тоталітного штату на світї. По другій світовій войнї ся СССР упевнив як ґлобалный надштат, котрый зограв ключову задачу в холодній войнї і досягла значны успіхы в козмічнім перебіганю, главно выпущінём першого умелого сателіту Земли і першого чоловіка до весміру. По політічній і економічній крізї, котра вела к розпаду СССР в роцї 1991, ся Росія стала незалежным штатом і была офіціално узнана за ёго єдиного правного наступцю на меджінародній сценї, причім наслїдовало стабілну позіцію в Безпечностній радї ОСН, статус ядрового надштату із найвекшым арзеналом збрани громадного зніщіня на світї і значну часть совєтьского борґу.

Подля платной конштітуції з року 1993 є Росія демократічнов федератівнов републіков, єднак в фактічности ся од року 2000 під веджінём Владіміра Путіна політічна сістема згіршыла і перемінила на твердый персоналістічный авторітарьскый режім, котрый дослїдници часто кваліфікують як діктатуру. В Ґлобалнім Індексї демокрації (Democracy Index) за рік 2023, котрый зіставує Economist Intelligence Unit, мать Росія статус „авторітарьского режіму“ а з 167 країн ся умістило на 144. містї. Сучасный штат ся вызначує тоталнов централізаціёв моци, высокым уровнём сістемной корупції, свідомым зніщінём обчаньской сполочности, повнов ліквідаціёв незалежный медій і куртым перенаслїдованём, арештом або фізічным одстранёванём політічных опонентів. Економіка Росії належить меджі найвекшых на світї з погляду паріты купной силы, мать меджі іншым выразно жрїдлово орьєнтованый характер і є крітічно залежна од добываня і вывозу суровин, передовшыткым нафты, земного ґазу і металів.

## Найвекшы мiста

* Москва
* Санкт-Петербурґ
* Новосибирск
* Нижнїй Новгород
* Краснодар

## Адміністратівне дїлїня

* Адигея
* Републіка Алтай
* Башкортостан
* Бурятія
* Дагестан
* Ингушитія
* Кабардино-Балкарія
* Калмикія
* Карачаєво-Черкесія
* Карелія
* Републіка Комі
* Ставропольський край
* Марій Ел
* Мордовія
* Якутія або Саха
* Північна Осетія
* Татарстан
* Тива
* Удмуртія
* Хакасія
* Чечня
* Чуваська Республіка
* Алтайський край
* Краснодарський край
* Красноярський край
* Приморський край
* Хабаровський край
* Амурська область
* Астраханська область
* Архангельська область
* Бєлгородська область
* Брянська область,
* Владимирська область
* Волгоградська область
* Вологодська область
* Воронезька область
* Івановська область
* Іркутська область
* Калінінградська область
* Калузька область
* Камчатський край
* Кемеровська область
* Кіровська область
* Костромська область
* Курганська область
* Курська область
* Ленінградська область
* Липецька область
* Магаданська область
* Московська область
* Мурманська область
* Нижньогородська область
* Новгородська область
* Новосибірська область
* Омська область
* Оренбурзька область
* Орловська область,
* Пензенська область,
* Пермськый край
* Псковська область
* Ростовська область
* Рязанська область
* Самарська область
* Саратовська область
* Сахалінська область
* Свердловська область
* Смоленська область
* Тамбовська область
* Тверська область
* Томська область
* Тульська область
* Тюменська область
* Ульяновська область
* Челябінська область
* Забайкальський край
* Ярославська область
* Москва
* Санкт-Петербурґ
* Єврейська автономна область
* Ненецький автономний округ
* Ханти-Мансійський автономний округ — Югра
* Чукотський автономний округ
* Ямало-Ненецький автономний округ

## Поз. тыж

* СССР
* Російска імперія
* Російске царьство

## Референції

 *Тота статя є затля „Стыржень“. Поможте Вікіпедії так, же єй доповните і росшырите*.